User:Milanristicnrt/sandbox

Good Mythical Morning
Good Mythical Morning је Америчка комедија и ток-шоу на јутјубу којег су основали Рет МeкЛафлин и Линк Нил. Звезде емисије су Рет и Линк, такође глас даје и Стиви Вејн Левин. Емисија се први пут емитовала на јутјубу 9. јануара 2012. године и наставила је да се емитује сваког радног дана. Од јануара 2023. године емисија има двадесет три регуларне сезоне и пет летњих сезона, од којих је једна део једанаесте сезоне а остале четири су самосталне сезоне. Јутјуб канал има преко 18 милиона претплатника и више од 8.5 милијарди прегледа на свим видеима.

У емисији су се појављивале  многе познате личности и интернет личности као што су: Данијел Редклиф,  Пјудипај, Пост Малон, Коби Брајант, Бил Хејдер, Линкин Парк, Тери Круз и Алтон Браун.

Историја и премиса
Прву епизоду емисије, Рет и Линк емитовали су 3. јануара 2011. године, носила је назив Good Mythical Morning Chia Lincoln, дневни шоу сличног формата као данашњи шоу. Последња епизода емитовала се 28. фебруара, после 40 епизода.

Рет и Линк емитовали су прву епизоду емисије Good Mythical Morning после годину дана, 9. јануара 2012. године на њихов истоимени јутјуб канал. Екипу су у првој сезони чинила три члана укључујући Рета и Линка, касније је екипа расла и данас броји 28 чланова који су део Mythical Entertainment. Реакције фанова на њихову екипу иза сцене довеле су до стварања јутјуб канала „Mythical“, који се фокусира на лудорије њихове екипе и друге скечеве. Емисија се фокусира на Рета и Линка који причају приче, певају песме, раде изазове и још много тога. Good Mythical Morning је постала оригинална јутјуб серија 6. новембра 2017. године. Убрзо након тога вратили су се на њихов класични формат.

Формат
Good Mythical Morning се уплоудује сваког радног дана ујутру, отприлике у 06:00 по источном времену. Свака епизода се састоји из тога да Рет и Линк  играју игре различитих формата, углавном укључују испробавање нечега.

Током дванаесте сезоне емисије, објављивали су четири епизода на дан. Промена је наишла на реакцију дугогодишњих гледалаца емисије. Овај формат се задржао до четрнаесте сезоне, када су се вратили објављивању једне епизоде дневно, након чега је уследила епизода Good Mythical More.

На крају сваке епизоде, Рет и Линк окрећу „Wheel of Mythicality“, који може да се спусти на категорије као што су „6 Degrees of Bacon“, „Winface“ и „Gifticality“. Садржај точка се често мења између годишњих доба. Последице сваког окретања точка су одрађене у Good Mythical More емисији.

Због околности пандемије ковид-19, почевши од 30. марта 2020. емисија  је усвојила модификовани формат у којем се епизоде ​​састоје од мешавине између унапред снимљених студијских епизода и епизода у којима се Рет и Линк емитују преко видео позива из својих домова. Овај формат је настављен до 1. јуна 2020. године, када се распоред изласка вратио у нормалу, а емисија је поново снимана у студију.

Let's talk about that
Let's talk about that била је суботња емисија која се емитовала у 06:00 ујутро по источном времену коју је водио Стиви Вејн Левин. Пре ове емисије, имали су неколико других јутарњих емисија петком, укључујући Ear Biscuits (које се још емитују) и Good Mythical Crew, који се наставља.

Let's talk about that  је била дискусија о епизодама главне емисије те недеље (отуда и слоган, „емисија о емисији“). Емисија је почела са одбијеном храном из емисије Good Mythical Morning, која је обично била храна која није изабрана за видео те недеље из разних разлога, али је сачувана да би Рет, Линк и Стиви пробали током Let's talk about that-а. Шеф Џош се често појављивао да описује храну. Емисија је првобитно почела са напитком недеље, где су пили необичан напитак и разговарали о укусу, а затим су користили наставак за прелазак на главну тему Let's talk about that-а.

Let's talk about that је укинут 21. децембра 2019. након што је завршено 54 епизоде ​​у две сезоне. Као замена, Рет и Линк су почели да снимају влогове на њиховим оригиналним сопственим каналима.

Фраза Let's talk about that долази из Good Mythical Morning-а  када би рекли или поставили питање у уводу, а затим је пратили са „Let's talk about that!”.

Емисија се вратила под именом „Mythical Society exclusivity club” (раније „RhettandLinkomunnity”) 2023. године.

Good Mythical Evening
МекЛафлин и Нил су 28. октобра 2021. били домаћини специјалне емисије која је трајала само једну ноћ под називом Good Mythical Evening, која је емитована уживо на платформи Looped за дељење видеа иза пејвола. Специјална емисија је описана као „вече митичности са оценом Р уживо” док узимају класичне фаворите Good Mythical Morning-а  и додају мало псовки, алкохола, секса и шта год је на јутјубовој листи „не треба“.

Због позитивног одзива, најављена је друга емисија Good Mythical Evening-а 11. јула 2022. Улазнице су пуштене у продају за чланове Митског друштва  13. јула 2022. године, а касније за осталу јавност 15. јула 2022. Догађај је био уживо стримован, овог пута преко платформе Moment House, која је првобитно била заказана за 1. септембар 2022. годние. Међутим, током одбројавања закључно са пред емисијом, сервери Moment House-а су се срушили због великог обима саобраћаја. И чланови екипе Good Mythical Morning-a и Moment House-a су се извинили, а то је довело до тога да је стриминг уживо померен за 9. септембар 2022. године, заједно са новим пред програмом, као и да сви постојећи власници улазница имају приступ помереном догађају.

Епизоде
Трећа сезона Good Mythical Morning-а  представила је серију „Taste Test“ која укључује епизоде ​​у којима водитељи погађају храну са везаним очима, изазивају себе да поједу нешто често љуто и одвратно и упоређују одређену врсту хране различитих брендова. Неки од најпопуларнијих видео снимака из ове серије су „Bug War Challenge“, „Ghost Pepper Challenge“, „Carolina Reaper Challenge“ и „Sriracha Challenge“. Пета сезона донела је серију „Will It” у којој водитељи покушавају и измишљају различите варијанте познате врсте јела са необичним и све одвратнијим састојцима. Прва епизода "Will It" је емитована 5. маја 2014. на празник Cinco De Mayo под називом "Will It Taco" где су Рет и Линк пробали такосе од борових иглица, шампон за бебе и згуснуту свињску крв. Најгледанији видео на њиховом каналу је „Amazing Game Show Cheaters“ са преко 31 милион прегледа. Била је то 62. епизода 9. сезоне.

У емисији су гостовале многе познате  и интернет личности, укључујући:


 * Скајлар Астин
 * Боби Берк
 * Џек Блек
 * Алтон Браун
 * Коби Брајант
 * Тери Круз
 * Меган Фокс
 * Џозеф Гарет
 * Стевио
 * Кет Грахам
 * Хенк Грин
 * Бил Хејдер
 * Лери Кинг
 * Зек Кинг
 * Гевин Ледервуд
 * Линкин Парк
 * Маркиплајер
 * Пјудипај
 * Пост Малон
 * Којоти Питерсон
 * Данијел Радклиф
 * Ендру Редклиф
 * Илиза Шлесингер
 * Кевин Смит
 * Смош
 * Иан Сомерхолдер
 * Мајкл Стивенс
 * Бела Торн
 * Рејн Вилсон
 * Рос Батлер
 * Роб Кордрај
 * Ерин Хајес
 * Бен Швац
 * Џоу Манганиело
 * Камерон Монаган
 * Мит
 * Лили Синг
 * Кели Роланд
 * Саша Бенкс
 * Колинс Ки и Девин Ки
 * Алфонсо Рибеиро
 * Ђамила Ђамил
 * Ник Крол
 * Аби Џејкобс
 * Џун Диен Рафаел
 * Ел Милс
 * Макаулај Кулкин
 * Џиџи Горџс
 * Карамо Браун
 * Џанел Париш
 * Ева Гутовски
 * Ема Чемберлинс
 * Лејк Бел
 * Закари Леви
 * Беки Линч
 * Џексон Ванг
 * Џени Слејт
 * Нина Добрев
 * Шеј Мичел
 * Дејв Франко
 * Џастин Лонг
 * Сет Грин
 * Дарси Кардин
 * Медисон Бир

Одзив
Емисија је постала веома популарна на Јутјубу, са каналом Good Mythical Morning који има више од 17 милиона претплатника и преко 8 милијарди прегледа на свим видеима од новембра 2022. Свака епизода углавном  добија преко  милион прегледа. Емисија је такође освојила награду за најбољу разноврсну серију на Међународној академији веб телевизије, најбољу веб серију на додели награда Схорти, најбољу хумористичку серију и најбољи нефикциони канал, серију или емисију на додели награда Стреами, између многих других. Серија је такође представљена у Вечерашњој емисији са Џимијем Фалоном са епизодама „Will It Tea“, „Will It S'more“ , „Will It Hot Dog“ и „Will It Hummus?".

Иако је одзив фанова на серију био углавном позитиван, формат који је поново покренут 6. новембра 2017. године наишао је на негативну реакцију многих фанова. Неколико гледалаца је критиковало нови формат, циљајући на емисију да је изгубила шарм, фокусирајући се на гостујуће звезде и осећајући се присилно. Многи фанови су такође негативно реаговали на одлуку да се свака епизода подели на четири дела. Док се емисија бавила овим притужбама у видео одговору, број прегледа за новије епизоде ​​је стално опадао у наредним недељама, са само неколико епизода које су премашиле милион прегледа. Задржао преко петнаест милиона претплатника на свом  Јутјуб  каналу. У јулу 2018. емисија је враћена на старији формат, а притужбе обожаватеља постале су много мање изражене. Емисија поново редовно прелази милион прегледа по епизоди.

       

Good Mythical Morning освојио је шоу године на 9. Стрими награди 2019. и поново на 12. Стрими награди 2022.

Види још

 * Rhett and Link's Buddy System

Спољашњи линкови

 * Официјални веб-сајт
 * Good Mythical Morning на IMDb-у
 * Good Mythical Morning Arhiva 20. април 2019. године, на сајту канала Wayback Machine